మంచి మనసులు (1962 సినిమా)

బాబూ మూవిస్ పతాకం మీద సి. సుందరం నిర్మించిన విజయవంతమైన చిత్రం మంచిమనసులు. మానవత విలువలతో తనను పెద్ద చేసి చదివించిన అన్న కుమార్తె కోసం తన ప్రేమను త్యాగం చేసిన యువకుడి కథ. ఐతే, అన్న కుమార్తె ప్రేమించింది ఒక స్వార్ధ పరుడిని. వీరి మధ్య నడుస్తుంది ఈ కథ. 
 చిత్రకథ 
కథానాయకుడు వేణు (నాగేశ్వరరావు) విద్యార్థి. అన్న గారు (గుమ్మడి) కమ్మరి. అతడు కష్టపడుతూ, తమ్ముడిని పట్టణంలో బి.ఏ. చదివిస్తూ ఉంటాడు. హాస్టల్ లో ఉంటే ఖర్చు బాగా అవుతుందని అన్న గారి భారం తగ్గించాలని పబ్లిక్ ప్రాసిక్యుటర్ ఆనందరావు (ఎస్.వి.రంగారావు) ఇంట్లో ఒక గదిని తీసుకొని ఉంటాడు. పబ్లిక్ ప్రాసిక్యూటర్ ఆనందరావు భార్య కాంతానికి (సూర్యకాంతం) నోటిదురుసు కాని మంచి మనిషి. వారి కూతురు శాంతి (సావిత్రి) లా చదువుతూ ఉంటుంది. పెళ్లీడు వచ్చిన కూతురు ఉందని పెళ్ళి కాని వారికి ఇల్లు అద్దెకివ్వనంటుంది. ఆనందరావు మంచి విద్యార్థికి సాయం చేయాలనే ఉద్దేశంతో పెళ్ళి అయిందని అబద్ధం ఆడమంటాడు. శాంతి అతడికి పెళ్ళికాలేదని తెలిసి ఆట పట్టిస్తుంది. వేణు, శాంతి ఒకరినొకరు ప్రేమించుకుంటారు. వేణు మంచి నడవడి కాంతాన్ని కూడా కట్టి పడేస్తుంది. వేణు అన్న మరణిస్తాడు. వేణు అన్న గారి కుమార్తె జయ (వాసంతి ) కుమార్ (నాగభూషణం) అనే యువకుడిని ప్రేమిస్తుంది. అతడు స్వార్ధ పరుడు. అతని తల్లి దండ్రులు వేణు తమ గుడ్డి కుమార్తె (షావుకారు జానకి) ని వేణు వివాహమాడాలని నిబంధన ఉంచుతారు కుమార్ తల్లి దండ్రులు. వేణు ఆ నిబంధనకు తల ఒగ్గుతాడు. అతని నిర్ణయాన్ని ఆనందరావు, శాంతి సమర్ధిస్తారు కాని కాంతమ్మ అది అవమానంగా భావిస్తుంది. శాంతిని మర్చిపోలేక వేణు భార్యకు దగ్గరకు కాలేక పోతాడు. కాని శాంతి ప్రోద్బలంతో భార్యాభర్తల మధ్య అనురాగం ఏర్పడుతుంది. కుమార్ కు వివాహానికి ముందే ఒకామెతో పరిచయమవుతుంది. ఆమె కుమార్ కు ధన సహాయం కూడా చేస్తూ ఉంటుంది. కుమార్ వివాహ విషయం తెలిసి అతడిని నిలదీస్తుంది. ఆమెను హంపీ విజయనగరానికి తీసుకు వెళ్తాడు. యాదృచ్ఛికంగా వేణు, గర్భవతి అయిన భార్యను తీసుకొని హంపీ విజయనగరానికి వస్తాడు. కుమార్ నిలదీస్తున్న ప్రేయసిని హత్య చేసి పారిపోతూ చెల్లెలి కాలి తొక్కి పారిపోతాడు. కుమార్ అఘాయిత్యాన్ని చూసిన వేణు, అన్న కూతురు పసుపు కుంకుమ నిలబెట్టడానికి హత్యను తనమీద వేసుకుంటాడు. ఈ కేసును శాంత డిఫెన్స్ లాయర్ గా వేణు తరఫున వాదిస్తుంది. కుమార్ చెల్లెలు కుమార్ కు వ్యతిరేకంగా సాక్ష్యం చెబుతుంది. కుమార్ హత్యకు వాడిన ఆయుధం రక్తపు దుస్తులు కుమార్ భార్య కంటబడతాయి. ఆ సాక్ష్యాలు తీసుకొని కోర్టుకు వస్తుంది. ఒక మంచి మనిషిని కాపాడడానికి ఇందరి ప్రయత్నం చూసి కుమార్ లో మార్పు పచ్చి తన నేరాన్ని ఒప్పుకుంటాడు. 

 తారాగణం 

 అక్కినేని నాగేశ్వరరావు_వేణు 
 సావిత్రి_ శాంతి 
 షావుకారు జానకి_ రాధ 
 సామర్ల వెంకట రంగారావు_లాయర్ ఆనందరావు 
 సూర్యకాంతం: సూర్యకాంతమ్మ 
 గుమ్మడి వెంకటేశ్వరరావు_ రంగయ్య 
 తిక్కవరపు వెంకట రమణారెడ్డి 
 నాగభూషణం_ కుమార్ 
 అల్లు రామలింగయ్య_ భీమన్న 
 వంగర వెంకటసుబ్బయ్య_వైకుంఠం 
 వాసంతి_ జయ 
 చిడతల అప్పారావు 
 పొట్టి ప్రసాద్ 
 సూర్యకళ_ మల్లిక .

 విడుదల 
 ప్రచారం 
200px|thumbnail|కుడి|మంచి మనసులు సినిమా ప్రచారానికి బాపు వేసిన అడ్వర్టైజ్మెంట్
సినిమాకు ప్రముఖ చిత్రకారుడు బాపు పబ్లిసిటీ డిజైనర్ గా పనిచేశారు. పోస్టర్లు, స్టిల్స్ వంటివే కాకుండా సినిమా గురించి కార్టూన్లు కూడా గీసి పత్రికల్లో వేశారు. ఒకానొక ప్రచార కార్టూన్లో ఓ ఇల్లాలు సాయంత్రం ఆఫీసు నుంచి ఇంటికొచ్చినా బయటకు వెళ్ళిపోతున్న భర్తను ఈ సినిమాలోని "ఏమండోయ్ శ్రీవారు ఒక చిన్నమాట, ఏ ఊరు వెళతారు ఏదీ కాని వేళ" అన్న పాట వరుసలో "ఏమండోయ్ శ్రీవారూ ఒక చిన్న మాట! మంచిమనసులు మాట ఏంచేశారీ పూట" అంటుంది. ఇలాంటి వినూత్నమైన పబ్లిసిటీ సినిమా ప్రజాదరణ పొందడంలో తన వంతు కృషిచేసింది. 

 సాంకేతిక వర్గం 

 దర్శకుడు: ఆదుర్తి సుబ్బారావు 
 కథ: కె.ఎస్.గోపాలకృష్ణన్ 
 మాటలు: ఆచార్య ఆత్రేయ 
 సంగీతం: కె. వి. మహదేవన్ 
 చిత్రానువాదం: ఆదుర్తి సుబ్బారావు , ఆత్రేయ
 గీత రచయితలు:కొసరాజు రాఘవయ్య చౌదరి, ఆరుద్ర, దాశరథి కృష్ణమాచార్య, ఆత్రేయ, శ్రీరంగం శ్రీనివాసరావు 
 నేపథ్య గాయకులు: కె.జమునారాణి,శిష్ట్లా జానకి,ఘంటసాల వెంకటేశ్వరరావు, పులపాక సుశీల 
 ఛాయా గ్రహణం: పి.ఎల్.రాయ్ 
 ఎడిటింగ్: టి.కృష్ణ 
 నిర్మాత: సి.సుందరం 
 నిర్మాణ సంస్థ: బాబు మూవీస్ 
 విడుదల:11:04:1962.

పాటలు
 పాట రచయిత సంగీతం గాయకులు ఎంత టక్కరివాడు నారాజు ఏమూలనో నక్కినాడు కొసరాజు కె.వి.మహదేవన్ జమునారాణి ఏమండోయ్ శ్రీవారూ ఒక చిన్నమాట ఏవూరూ వెళతారు ఏదీ కాని వేళ ఆరుద్ర కె.వి.మహదేవన్ పి.సుశీల నన్ను వదలి నీవు పోలేవులే అదీ నిజములే, పూవు లేక తావి నిలువలేదులే దాశరథి కె.వి.మహదేవన్ ఘంటసాల, పి.సుశీల మామ మామా మామా, ఏమే ఏమే భామా, పట్టుకుంటె కందిపోవు పండువంటి చిన్నదుంటె చుట్టుచుట్టు తిరుగుతావు మరియాద, తాళికట్టకుండ ముట్టుకుంటె తప్పుగాదా  కొసరాజు కె.వి.మహదేవన్ ఘంటసాల, జమునారాణి త్యాగం ఇదియేనా హృదయం శిలయేనా ఏలా ఈ మోసం శ్రీ శ్రీ కె.వి.మహదేవన్ పి.సుశీల ఓహో ఓహో పావురమా వయ్యారి పావురమా మావారి అందాలు  ఆచార్య ఆత్రేయ కె.వి.మహదేవన్ ఎస్.జానకి అహో! ఆంధ్రభోజా! శ్రీకృష్ణదేవరాయా..శిలలపై శిల్పాలు చెక్కినారు ఆచార్య ఆత్రేయ కె.వి.మహదేవన్ ఘంటసాల

పాటల చిత్రలహరి

ఇతర విశేషాలు
 ఈ సినిమాలోని మామా, మామా, మామా; ఏమే ఏమే భామా పాట వలన కె.వి. మహదేవన్కు (మామ) అనే ముద్దు పేరు వచ్చింది.

మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007. 
సి.హెచ్.రామారావు: ఘంటసాల 'పాట'శాల అనే పాటల సంకలనం నుండి.

వర్గం:అక్కినేని నాగేశ్వరరావు నటించిన సినిమాలు
వర్గం:ఆదుర్తి సుబ్బారావు దర్శత్వం వహించిన సినిమాలు
వర్గం:తెలుగు కుటుంబకథా సినిమాలు
వర్గం:కె.వి.మహదేవన్ సంగీతం కూర్చిన సినిమాలు
వర్గం:సావిత్రి నటించిన సినిమాలు
వర్గం:సూర్యకాంతం నటించిన సినిమాలు
వర్గం:నాగభూషణం నటించిన సినిమాలు
వర్గం:గుమ్మడి నటించిన సినిమాలు
వర్గం:ఎస్.వి.రంగారావు నటించిన సినిమాలు